《鉴亭话别示及门诸子 其三》
清代·郭柏荫

壮不如人黯自伤，故山久卧益颓唐。懒云暂出难为雨，短发无颓况已霜。

纵有安车徵卓茂，却惭荐犊误王阳。惟应头上青天在，每夜盟心艺瓣香。

作者简介：（?—1884）清福建侯官人，字远堂。道光十二年进士。授编修。咸丰间会办本省团练，擢郎中。同治间历官江苏、广西、湖北巡抚，署湖广总督，曾镇压京山会党。旋以病乞归。